smcproject/ml-wiki-sentences huggingface dataset:
വടക്കൻ പറവൂർ നഗരസഭയും ; പരവൂർ താലൂക്കിൽ സ്ഥിതിചെയ്യുന്ന ചേന്ദമംഗലം , ചിറ്റാട്ടുകര , ഏഴിക്കര , കോട്ടുവള്ളി , പുത്തൻവേലിക്കര , വരാപ്പുഴ , വടക്കേക്കര എന്നീ പഞ്ചായത്തുകളും ചേർന്നതാണ് പറവൂർ നിയമസഭാമണ്ഡലം.
2001 മുതൽ ഇന്ത്യൻ നാഷണൽ കോൺഗ്രസ്സിലെ വി.ഡി. സതീശനാണ് ഈ മണ്ഡലത്തെ നിയമസഭയിൽ പ്രതനിധീകരിക്കുന്നത്.
പറവൂർ നിയമസഭാമണ്ഡലം തദ്ദേശസ്വയംഭരണസ്ഥാപനങ്ങൾ
Paravur Niyamasabha constituency is composed of the following local self-governed segments: നമ്പർ പേർ നില ( ഗ്രാമപഞ്ചായത്ത് / മുനിസിപ്പാലിറ്റി ) താലൂക്ക് 1 വടക്കൻ പറവൂർ മുനിസിപ്പാലിറ്റി പറവൂർ 2 ചേന്നമംഗലം ഗ്രാമപഞ്ചായത്ത് പറവൂർ 3 ചിറ്റാട്ടുകര ഗ്രാമപഞ്ചായത്ത് പറവൂർ 4 ഏഴിക്കര ഗ്രാമപഞ്ചായത്ത് പറവൂർ 5 കോട്ടുവള്ളി ഗ്രാമപഞ്ചായത്ത് പറവൂർ 6 പുത്തൻവേലിക്കര ഗ്രാമപഞ്ചായത്ത് പറവൂർ 7 വരാപ്പുഴ ഗ്രാമപഞ്ചായത്ത് പറവൂർ 8 വടക്കേക്കര ഗ്രാമപഞ്ചായത്ത് പറവൂർ 2001- 2021 തിരഞ്ഞെടുപ്പുഫലങ്ങൾ വർഷം വോട്ടർമാരുടെ എണ്ണം പോളിംഗ് വിജയി ലഭിച്ച വോട്ടുകൾ മുഖ്യ എതിരാളി ലഭിച്ച വോട്ടുകൾ മറ്റുമത്സരാർഥികൾ വോട്ട് 2006 133428 100082 വി.ഡി. സതീശൻ ഐ. എൻ. സി(ഐ) 51099 കെ.എം ദിവാകരൻ സി.പിഐ 43307 വി.എൻ സുനിൽ കുമാർ - BJP 2859 2011 171172 144127 വി.ഡി. സതീശൻ ഐ. എൻ. സി(ഐ) 74632 പന്ന്യൻ രവീന്ദ്രൻ സി.പിഐ 63283 ഇ.
എസ് പുരുഷോത്തമൻ - BJP 3934 2016 191255 160589 വി.ഡി. സതീശൻ ഐ. എൻ. സി(ഐ) 74985 സാരദ മോഹൻ- സി.പിഐ 54351 ഹരി വിജയൻ - BJP 28097 2021 201317 158594 വി.ഡി. സതീശൻ ഐ. എൻ. സി(ഐ) 82264 എം. ടി നിക്സൻ സി.പിഐ 60963 എ.ബി ജയപ്രകാശ് - BJP 12964 നിയമസഭാംഗങ്ങൾ
പറവൂർ നിയോജകമണ്ഡലത്തെ പ്രതിനിഥീകരിച്ച അംഗങ്ങൾ
സിപിഐ(എം) കോൺഗ്രസ് സ്വതന്ത്രൻ സിപിഐ SSP പിഎസ്‌പി ഇലക്ഷൻ കാലം ആകെവോട്ട് ചെയ്തത് മെമ്പർ വോട്ട് പാർട്ടി എതിരാളി വോട്ട് പാർട്ടി 1957ലെ ഒന്നാംസഭ 1957-60 67641 43426 എൻ. ശിവൻ പിള്ള 19997 സി.പി.ഐ കെ.ഐ മാത്യു 17909 കോൺഗ്രസ് 1960ലെ രണ്ടാം നിയമസഭ 1960 – 65 64507 57702 കെ.എ. ദാമോദര മേനോൻ 30369 കോൺഗ്രസ് എൻ. ശിവൻ പിള്ള 26371 സി.പി.ഐ 1967 ലെ മൂന്നാം നിയമസഭ 1967 – 19703 59497 47617 കെ.ടി. ജോർജ്ജ് 17418 വി.പൈനാടൻ 13719 സ്വതന്ത്രൻ 1970ലെ നാലാം നിയമസഭ 1970 – 1977 71256 58523 28104 പി.ഗംഗാധരൻ 26155 സി.പി.എം 1977ലെ അഞ്ചാം നിയമസഭ 1980 71070 59093 സേവ്യർ അറക്കൽ 29644 വർക്കി പൈനാണ്ടർ 22395 സ്വതന്ത്രൻ 1980ലെ ആറാം നിയമസഭ 1980-82 79258 61147 എ.സി. ജോസ് 31246 കെ.പി ജോർജ്ജ് 26761 1982ലെ ഏഴാം നിയമസഭ 1982 – 1987 80471 63486 എൻ. ശിവൻ പിള്ള 30450 സി.പി.ഐ എ.സി. ജോസ് 30427 സ്വതന്ത്രൻ 1987 ലെ എട്ടാം നിയമസഭ 1987– 91 95972 81647 39495 37129 കോൺഗ്രസ് 1991 ലെ ഒമ്പതാം നിയമസഭ 1991-96 123712 92495 പി. രാജു 43551 ആർ. കെ. കർത്താ 40719 എൻ ഡി പി 1996 ലെ പത്താം നിയമസഭ 1996 – 2001 125881 91432 39723 വി.ഡി. സതീശൻ 38607 കോൺഗ്രസ് പതിനൊന്നാം കേരളനിയമസഭ 2001-2006 139275 97515 വി.ഡി. സതീശൻ 48859 കോൺഗ്രസ് പി. രാജു 41425 സി.പി.ഐ
Niyamasabha Election 2016
There were 1,91,307 registered voters in the constituency for the 2016 Kerala Niyamasabha Election.
2016 Kerala Legislative Assembly election : Paravur പാർട്ടി സ്ഥാനാർത്ഥി വോട്ടുകൾ % ±% കോൺഗ്രസ് V. D. Satheesan 74,985 46.70 5.08 സി.പി.ഐ. Sarada Mohan 54,351 33.85 10.06 Bharath Dharma Jana Sena Hari Vijayan 28,097 17.50 - എസ്.ഡി.പി.ഐ Faizal 923 0.57 - NOTA None of the above 900 0.56 - ബി.എസ്.പി Sijikumar K. K .
557 0.35 0.06 സ്വതന്ത്രർ Shinsa Selvaraj 302 0.19 - സ്വതന്ത്രർ Sathyaneasan 261 0.16 - CPI(ML)L Jose Thomas 200 0.12 - Margin of victory 20,364 12.85 4.98 Turnout 1,60,576 83.94 0.26 കോൺഗ്രസ് hold Swing 5.08 Niyamasabha Election 2011
There were 1,71,172 registered voters in the constituency for the 2011 election.
2011 Kerala Legislative Assembly election : Paravur പാർട്ടി സ്ഥാനാർത്ഥി വോട്ടുകൾ % ±% കോൺഗ്രസ് V. D. Satheesan 74,632 51.78 - സി.പി.ഐ. Pannian Ravindran 62,955 43.91 ബി.ജെ.പി. E. S. Purushottaman 3,934 2.73 സ്വതന്ത്രർ K. K. Jyothivas 754 0.52 - സ്വതന്ത്രർ P. P. Raveendran 493 0.34 - ബി.എസ്.പി M. Manoj 414 0.29 Margin of victory 11,349 7.87 Turnout 1,44,124 84.20 കോൺഗ്രസ് hold Swing See also North Paravur South Paravur Ernakulam district List of constituencies of the Kerala Legislative Assembly 2016 Kerala Legislative Assembly election അവലംബം ↑ ↑ ↑ സൈബർ ജേണലിസ്റ്റ് Archived 2021-05-22 at the Wayback Machine .
കേരള നിയമസഭ   2006 -ലെ തിരഞ്ഞെടുപ്പ് ഫലങ്ങൾ: പറവൂർ നിയമസഭാമണ്ഡലം ശേഖരിച്ച തീയതി 21 മേയ് 2021 ↑ സൈബർ ജേണലിസ്റ്റ് കേരള നിയമസഭ   2011 -ലെ തിരഞ്ഞെടുപ്പ് ഫലങ്ങൾ: പറവൂർ നിയമസഭാമണ്ഡലം ശേഖരിച്ച തീയതി 21 മേയ് 2021 ↑ സൈബർ ജേണലിസ്റ്റ് കേരള നിയമസഭ   2016 -ലെ തിരഞ്ഞെടുപ്പ് ഫലങ്ങൾ: പറവൂർ നിയമസഭാമണ്ഡലം ശേഖരിച്ച തീയതി 21 മേയ് 2021 ↑ കേരള നിയമസഭ   2021 -ലെ തിരഞ്ഞെടുപ്പ് ഫലങ്ങൾ: [പറവൂർ നിയമസഭാമണ്ഡലം]] ശേഖരിച്ച തീയതി 21  മെയ് 2021 ↑ http://www.ceo.kerala.gov.in/pdf/KLA/KL_1957_ST_REP.pdf ↑ http://www.ceo.kerala.gov.in/pdf/KLA/KL_1960_ST_REP.pdf ↑ http://www.ceo.kerala.gov.in/pdf/KLA/KL_1967_ST_REP.pdf ↑ http://www.ceo.kerala.gov.in/pdf/KLA/KL_1970_ST_REP.pdf ↑ http://www.ceo.kerala.gov.in/pdf/KLA/KL_1977_ST_REP.pdf ↑ http://www.ceo.kerala.gov.in/pdf/KLA/KL_1980_ST_REP.pdf ↑ http://www.ceo.kerala.gov.in/pdf/KLA/KL_1982_ST_REP.pdf ↑ http://www.ceo.kerala.gov.in/pdf/KLA/KL_1987_ST_REP.pdf ↑ http://www.ceo.kerala.gov.in/pdf/KLA/KL_1991_ST_REP.pdf ↑ | 1991 സൈബർ ജേണലിസ്റ്റ് കേരള നിയമസഭ  1991 -ലെ തിരഞ്ഞെടുപ്പ് ഫലങ്ങൾ: പറവൂർ നിയമസഭാമണ്ഡലം ശേഖരിച്ച തീയതി 22  മെയ് 2021 ↑ http://www.ceo.kerala.gov.in/pdf/KLA/KL_1996_ST_REP.pdf ↑ | 1996 സൈബർ ജേണലിസ്റ്റ് Archived 2024-03-05 at the Wayback Machine .
കേരള നിയമസഭ   1996 -ലെ തിരഞ്ഞെടുപ്പ് ഫലങ്ങൾ: പറവൂർ നിയമസഭാമണ്ഡലം ശേഖരിച്ച തീയതി 22  മെയ് 2021 ↑ ↑ ↑
തിക്രീത് ഇംഗ്ലീഷ് വിലാസം https://ml.wikipedia.org/wiki/Tikrit
തിക്രീത് അല്ലെങ്കിൽ തെഗ്രീത്ത് ഇറാക്കിലെ ഒരു നഗരമാണു്.
7-ആം നൂറ്റാണ്ടിൽ ബൈസന്റൈൻ സാമ്രാജ്യം (കിഴക്കൻ റോമാസാമ്രാജ്യം) പേർ‍ഷ്യയെ കീഴടക്കിയപ്പോൾ‍ പേർ‍ഷ്യയിലെ ബൈസന്റൈൻ ഗവർ‍ണറുടെ ആസ്ഥാനം.
ഇറാക്കിലെ മുൻ ഏകാധിപതി സദ്ദാം ഹുസൈന്റെ ജന്മസ്ഥലം.
2012മുതൽ സലാദിൻ ഭരണകൂടത്തിന്റെ ഭരണസിരാകേന്ദ്രമാണ് തിക്രീത്ത്.
160000 ആണ് ഇവിടുത്തെ ജനസംഖ്യ.
സുറിയാനി ഓർത്തഡോക്സ് മഫ്രിയാനേറ്റിന്റെ ആദ്യകാല ആസ്ഥാനമായിരുന്നു..
അടുത്ത കാലത്ത് 2015 മാർച്ച് ഏപ്രിൽ കാലത്ത് ഇസ്ലാമിക് സ്റ്റേറ്റ്ന്റെ നേതൃത്വത്തിൽ ഉണ്ടായ കലാപത്തിൽ 28000ത്തോളം ജനങ്ങളൂടെ പലായനം ഇവിടെനിന്നുണ്ടായി..
2015 ൽ അവർ നഗരം പിടിക്കുകയും ആ വർഷം അവസാനത്തോടെ സർക്കാർ നിയമവാഴ്ച പുനസ്ഥാപിക്കയും ചെയുതു.
ഇപ്പോൾ ഇവിട്ം ശാന്തം ആണ്.
പഴയകാലം
ടൈഗ്രിസ് നദീതീരത്തെ പ്രദേശം എന്ന നിലക്ക പുരാതനകാലം തൊട്ട് ഇവിടം ചരിത്രപ്രധാനമാണ്.
പി 615ൽ നെബൊപൊലാസർ എന്ന ബാബിലോണിയൻ രാജാവിന്റെ ആക്രമകാലത്ത് ഇതൊരു അഭയാർത്ഥി ആവാസകേന്ദ്രമായിരുന്നു എന്ന് 'Fall of Assyria Chronicle എന്ന് ഗ്രന്ധത്തിൽ അകാദിയൻ ഭാഷയിൽ എഴുതിയിട്ടുണ്ട് .
ഹെനനിസ്റ്റിക് കുടിയേറ്റകാലത്തെ ബിർത ആണ് ഇന്നത്തെ തിക്രീത് എന്ന് കരുതുന്നു..
കൃസ്റ്റ്യൻ തിക്രീത്ത് അവലംബം
തിഗ്ലത്ത്-പിലീസർ ഇംഗ്ലീഷ് വിലാസം https://ml.wikipedia.org/wiki/Tiglath-Pileser
പുരാതന അസീറിയ ഭരിച്ചിരുന്ന മൂന്ന് രാജാക്കന്മാർ.
ഇവരിൽ തിഗ്ലത്ത്-പിലീസർ ഒന്നാമനും മൂന്നാമനും ശ്രദ്ധേയരായ രാജാക്കന്മാരായിരുന്നു.
തിഗ്ലത്ത്-പിലീസർ I , അസീറിയയിലെ രാജാവ് ബി.സി.1115 മുതൽ 1107 വരെ തിഗ്ലത്ത്-പിലീസർ II , അസീറിയയിലെ രാജാവ് ബി.സി. 967 മുതൽ 935 വരെ തിഗ്ലത്ത്-പിലീസർ III , (തിഗ്ലത്ത്-പിലീസർ  IV,) അസീറിയയിലെ രാജാവ് ബി.സി. 745 മുതൽ 727 വരെ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
തിഗ്ലത്ത്-പിലീസർ I ഇംഗ്ലീഷ് വിലാസം https://ml.wikipedia.org/wiki/Tiglath-Pileser_I
തിഗ്ലത്ത്-പിലീസർ I ബി.സി. 12-ആം നൂറ്റാണ്ടിന്റെ അവസാനകാലത്തും 11-ആം നൂറ്റാണ്ടിന്റെ ആദ്യകാലത്തും അസീറിയയുടെ രാജാവായിരുന്നു.
അക്കാലത്ത് അവിടെ പ്രബലരായിരുന്ന മുഷ്കി (Mushki) വംശജരെ യുദ്ധത്തിൽ തോല്പിച്ച് യൂഫ്രെട്ടസ് നദീതീരത്തുള്ള ചില പ്രദേശങ്ങളും ഉത്തര സിറിയയിലേയും ഏഷ്യാമൈനറിലേയും ഏതാനും സ്ഥലങ്ങളും കീഴടക്കി ഇദ്ദേഹം ഭരണം നടത്തി.
മെഡിറ്ററേനിയൻ പ്രദേശത്തെ പല നാടോടി വർഗങ്ങളേയും പരാജയപ്പെടുത്തുവാനും ബാബിലോണിയ കീഴടക്കുവാനും ഇദ്ദേഹത്തിനു സാധിച്ചു.
ഭരണകാലം ബി.സി.1116 മുതൽ 1076 വരെയായിരുന്നുവെന്ന് രേഖപ്പെടുത്തിക്കാണുന്നു.
എങ്കിലും, ഇക്കാര്യത്തിൽ വ്യത്യസ്താഭിപ്രായം നിലവിലുണ്ട്.
പുറത്തേക്കുള്ള കണ്ണികൾ http://www.britannica.com/EBchecked/topic/595525/Tiglath-pileser-I http://www.thenagain.info/Classes/Sources/Tiglathpileser.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തിഗ്ലത്ത്-പിലീസർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തിഗ്ലത്ത്-പിലീസർ II ഇംഗ്ലീഷ് വിലാസം https://ml.wikipedia.org/wiki/Tiglath-Pileser_II
തിഗ്ലത്ത്-പിലീസർ II ബി.സി. 10-ആം നൂറ്റാണ്ടിന്റെ ഉത്തരാർധത്തിൽ അസീറിയയുടെ രാജാവായിരുന്നതായി കരുതപ്പെടുന്നു.
ഇതുംകൂടി കാണുക തിഗ്ലത്ത്-പിലീസർ തിഗ്ലത്ത്-പിലീസർ I തിഗ്ലത്ത്-പിലീസർ III പുറത്തേക്കുള്ള കണ്ണികൾ http://www.britannica.com/EBchecked/topic/595534/Tiglath-pileser-II http://www.encyclo.co.uk/define/Tiglath-Pileser%20II കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തിഗ്ലത്ത്-പിലീസർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തിഗ്ലത്ത്-പിലീസർ III ഇംഗ്ലീഷ് വിലാസം https://ml.wikipedia.org/wiki/Tiglath-Pileser_III തിഗ്ലത്ത്-പിലീസർ III
തിഗ്ലത്ത്-പിലീസർ III (ബി.സി. 745-727) അസീറിയയിലെ രാജാവായിരുന്നു.
അസീറിയ രാഷ്ട്രീയമായി ദുർബലമായിരുന്ന കാലത്താണ് തിഗ്ലത്ത്-പിലീസർ III രാജാവായത്.
ബി.സി. 745-ൽ രാജാവായ ഇദ്ദേഹം ബാബിലോണിയയിൽ പുലു(Pulu) എന്നും പുൽ(Pul) എന്നും അറിയപ്പെട്ടിരുന്നു.
പൂർവ ബാബിലോണിയയിലെ അരമീർ ഗോത്രക്കാരേയും ഉറാർട്ടു(Urartu)കളേയും അവരുമായി സഖ്യത്തിലായിരുന്ന സിറിയൻ ഭരണാധിപന്മാരേയും ഇദ്ദേഹം പരാജയപ്പെടുത്തി.
ഭരണത്തിന്റെ ആദ്യകാലത്തുതന്നെ ഈ വിജയങ്ങൾ ഇദ്ദേഹം കരസ്ഥമാക്കിയിരുന്നു.
ബി.സി. 732-ഓടെ ഡമാസ്കസ് പിടിച്ചടക്കി.
ഇസ്രയേലിനെതിരേയും യുദ്ധം ചെയ്തിട്ടുണ്ട്.
കാൽഡിയൻ (Chaldean) രാജാവായിരുന്ന ഉക്കിൻസറെ (Ukin-zer) തോല്പിച്ച് ഇദ്ദേഹം ബി.സി. 729-ൽ ബാബിലോണിയയിലെ രാജാവായി.
സമർഥനായ യോദ്ധാവും ഭരണതന്ത്രജ്ഞനുമായിരുന്നു തിഗ്ലത്ത് പിലീസർ III.
ഇദ്ദേഹം രാജ്യത്തിന്റെ സാമ്പത്തികസ്ഥിതി മെച്ചപ്പെടുത്തി.
കീഴടക്കിയ പ്രദേശങ്ങൾ സിറിയൻ ഗവർണർമാരുടെ കീഴിൽ ക്രമീകരിച്ച് രാജാവ് തലവനായുള്ള ഭരണവ്യവസ്ഥിതി നടപ്പിലാക്കി.
ബി.സി. 727-ൽ (728 എന്നും രേഖപ്പെടുത്തിക്കാണുന്നു) ഇദ്ദേഹം മരണമടഞ്ഞു.
ഇതുംകൂടികാണുക അസീറിയ തിഗ്ലത്ത്-പിലീസർ തിഗ്ലത്ത്-പിലീസർ I തിഗ്ലത്ത്-പിലീസർ II പുറത്തേക്കുള്ള കണ്ണികൾ http://ancienthistory.about.com/od/leaderstz/g/061109tiglathpileser.htm http://www.britannica.com/EBchecked/topic/595535/Tiglath-pileser-III http://www.biblicalstudies.ru/OT/Dubovsky.pdf Archived 2011-12-16 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തിഗ്ലത്ത്-പിലീസർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തിങ്കളാഴ്ച നിശ്ചയം
സെന്ന ഹെഗ്‌ഡെ രചനയും സംവിധാനവും നിർവ്വഹിച്ച് 2021-ൽ പുറത്തിറങ്ങിയ ഒരു മലയാളം, ഹാസ്യചലച്ചിത്രമാണ് തിങ്കളാഴ്ച നിശ്ചയം .
ഈ ചിത്രം മികച്ച രണ്ടാമത്തെ ചിത്രമായി തിരഞ്ഞെടുക്കപ്പെടുകയും 51-ാമത് കേരള സംസ്ഥാന ചലച്ചിത്ര അവാർഡിൽ സെന്ന ഹെഗ്‌ഡെ മികച്ച കഥയ്ക്കുള്ള അവാർഡ് നേടുകയും ചെയ്തു.
"മലയാള സിനിമ ഇന്ന്" എന്ന വിഭാഗത്തിൽ ഈ ചിത്രം 25-ാമത് IFFK-ലേക്ക് തിരഞ്ഞെടുക്കപ്പെട്ടു.
മലയാളത്തിലുള്ള മികച്ച ഫീച്ചർ ഫിലിം ആയി തിങ്കളാഴ്ച നിശ്ചയം 68 -ാമത് ദേശീയ ചലച്ചിത്ര അവാർഡ് നേടി.
പുഷ്‌കർ ഫിലിംസിന്റെ ബാനറിൽ പുഷ്‌കര മല്ലികാർജുനയ്യയാണ് ചിത്രം നിർമ്മിക്കുന്നത്.
ഒക്ടോബർ 29 ന് സോണി ലൈവ് ഒടിടിയിൽ പ്രദർശനം ആരംഭിച്ചു.
കാസർഗോഡ് ജില്ലയിലെ കാഞ്ഞങ്ങാട്, വിജയന്റെ രണ്ടാമത്തെ മകൾ, സുജയുടെ വിവാഹ നിശ്ചയുമായി ബന്ധപ്പെട്ടാണ് കഥ വികസിക്കുന്നത്.
സാമ്പത്തികമായി തകർന്നിരിക്കുന്ന വിജയന്റെ വീട്ടിലേക്ക് കല്യാണ നിശ്ചയവുമായി ബന്ധപ്പെട്ട് അതിഥികൾ വരുന്നതും, നിശ്ചയത്തിന്റെ തലേന്നും, അന്നും സംഭവിക്കുന്ന ചില കാര്യങ്ങളിലൂടെ വിജയന്റെ വീടിനെ മാത്രം ചുറ്റിപ്പറ്റിയാണു ഈ ചിത്രം കഥ പറയുന്നത്.
കഥാപാത്രങ്ങളും അഭിനേതാക്കളും മനോജ് കെ.യു. - വിജയൻ അജിഷ പ്രഭാകരൻ - ലളിത അനഘ നാരായണൻ - സുജ സുനിൽ സി.കെ. - രതീഷ് ഉണ്ണിമായ നാലാപ്പാടം - സുരഭി അർപ്പിത് പി.ആർ. -സുജിത് സുനിൽ സൂര്യ - സന്തോഷ് രഞ്ജി കാങ്കോൽ - ഗിരീഷ് സജിൻ ചെറുകയിൽ - ശ്രീനാഥ് സുചിത്ര ദേവി - മേരി അനുരൂപ് - ലക്ഷ്മികാന്തൻ ടി.കെ. ഉണ്ണി രാജ - വിനോദ് രാജേഷ് മാധവൻ - മണി ലച്ചു - മനീഷ പുരസ്കാരങ്ങൾ പുരസ്കാരം വിഭാഗം ജേതാവ് അവലംബം കേരളസംസ്ഥാന ചലച്ചിത്രപുരസ്കാരം 2020 മികച്ച രണ്ടാമത്തെ ചിത്രം തിങ്കളാഴ്ച നിശ്ചയം മികച്ച കഥ സെന്ന ഹെഗ്ഡെ അവലംബം പുറംകണ്ണികൾ
തിങ്കളാഴ്ച നിശ്ചയം ഇന്റർനെറ്റ് മൂവി ഡാറ്റാബേസിൽ
തിക്തകം
തിക്ത (കയ്പു) രസമുള്ള ആയുർവേദ ഔഷധ ദ്രവ്യങ്ങളെ മൊത്തമായി പറയുന്ന പേരാണ് തിക്തകം .
ഈ ഗണത്തിൽ ഏറ്റവും ശ്രേഷ്ഠമായ ദ്രവ്യം പടോലം ആണ്.
കുലകം , തിക്തം , പാണ്ഡുകം , കയ്ക്കശച്ഛദം , രാജീഫലം , പാണ്ഡുഫലം , രാജേയം , അമൃതഫലം , ബീജഗർഭം , പ്രതീകം, കുഷ്ഠഹാ കാസഭഞ്ജനം എന്നിവ പര്യായങ്ങൾ.
ഇത് ആമത്തെ പചിപ്പിക്കും, ഹൃദ്യവും വ്യഷ്യവും ലഘുവും അഗ്നിദീപനവും സ്നിഗ്ധവും ഉഷ്ണവുമാണ്.
കാസം , ജ്വരം , ത്രിദോഷം , കൃമി ഇവയെ ശമിപ്പിക്കും.
വേര് സുഖവിരേചനത്തെയുണ്ടാക്കും.
തണ്ട് കഫത്തേയും പത്രം പിത്തത്തേയും ഫലം ത്രിദോഷത്തേയും ശമിപ്പിക്കും.
ഘൃതം, കഷായം, ചൂർണം തുടങ്ങിയ കല്പനകളായി ഉപയോഗപ്പെടുത്തുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തിക്തകം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പാർവ്വതി നായർ ഇംഗ്ലീഷ് വിലാസം https://ml.wikipedia.org/wiki/Parvathi_Nayar
എഴുത്തുകാരിയും ചിത്രകാരിയുമാണ് പാർവ്വതി നായർ‍‍‍‍ (ജനനം : 1964).
ഫോട്ടോഗ്രാഫി, വീഡിയോഗ്രഫി, പുസ്തക നിർമ്മാണം തുടങ്ങി വിവിധ മേഖലകൾ സംയോജിപ്പിച്ച്  സൃഷ്ടികൾ തീർക്കുന്നു.
ചെന്നൈ കേന്ദ്രീകരിച്ചു കലാ പ്രവർത്തനം നടത്തുന്നു.
ചെന്നൈ സ്റ്റെല്ലാ മേരീസ് കോളേജിൽ നിന്നു ഫൈൻ ആർട്സിൽ ബിരുദവും ലണ്ടനിലെ സെൻട്രൽ സെന്റ് മാർട്ടിൻസ് ഇൻസ്റ്റിറ്റിയൂട്ടിൽ നിന്ന് ഫൈൻ ആർട്‌സിൽ ബിരുദാനന്തര ബിരുദവുമെടുത്തു.
കൊച്ചി - മുസിരിസ് ബിനാലെ 2014 ൽ 'ദി ഫ്ലൂയിഡിറ്റി ഓഫ് ഹൊറൈസൺസ്' എന്ന ചിത്രസമുച്ചയം അവതരിപ്പിച്ചിരുന്നു.
മലബാർ തീരത്തെ യാത്രകളുടേയും കച്ചവടത്തിന്റെയും സുദീർഘമായ ചരിത്രത്തെ സൂചിപ്പിക്കുന്ന സൃഷ്ടി ആരംഭിക്കുന്നത് പഴയതും പുതിയതുമായ നാവിക യന്ത്രങ്ങളുടെ ചിത്രങ്ങളോടെയാണ്.
സമയവും, നക്ഷത്രങ്ങളുടേയും ഗ്രഹങ്ങളുടേയും സ്ഥാനവും നിർണയിക്കുന്നതിന് ജ്യോതിശാസ്ത്രജ്ഞരും സമുദ്രപര്യവേഷകരും ഉപയോഗിച്ചിരുന്ന ആസ്‌ട്രോലാബിന്റെ രൂപത്തിൽ നിന്നുണ്ടായതാണ് ആദ്യസൃഷ്ടി.
കടൽത്തീരത്തിന്റെ ഗൂഗിൾ മാപ്പും ഇതിനടുത്ത് ചിത്രീകരിച്ചിരിക്കുന്നു.
ചുഴിയുടെ രൂപത്തിലുള്ള ശംഖും അറബിക്കടലിനെ അഭിമുഖീകരിച്ചു നിൽക്കുന്ന കൂറ്റൻ കുരുമുളകും പരമാണു കണങ്ങളുടെ പാതയുമൊക്കെ കറുപ്പിലും വെളുപ്പിലുമുള്ള  ഈ ചിത്രങ്ങളിൽ രേഖപ്പെടുത്തിയിരിക്കുന്നു.
ആസ്പിൻവാൾ ഹൗസിലെ കടലിന്റെ പശ്ചാത്തലത്തിലാണി ചിത്ര സമുച്ചയം.
പാർവ്വതി ജയദേവൻ
കേരളത്തിൽ നിന്നുള്ള ഒരു പിന്നണി ഗായികയാണ് പാർവ്വതി അഥവാ പാർവ്വതി ജയദേവൻ.
ആയുർവ്വേദ ഡോക്ടർമാരായ ജയദേവൻ- സിന്ധുലത ദമ്പതികളുടെ മകളായി പാർവതി മലപ്പുറത്ത് ജനിച്ചു.
ചെറുപ്പം മുതൽ സംഗീത റിയാലിറ്റി ഷോകളിൽ പങ്കെടുത്തുവന്ന പാർവ്വതി 2008-2009-ൽ അമൃത ടി.വിയിൽ നടന്നിരുന്ന സൂപ്പർ സ്റ്റാർ ജൂനിയർ-2 വിൽ ഒന്നാം സ്ഥാനം നേടിയിരുന്നു.
2013-14-ൽ നടന്ന വിജയ് ടിവിയിലെ എയർടെൽ സൂപ്പർ സിംഗർ-4-ൽ ഫൈനലിസ്റ്റായിരുന്നു പാർവ്വതി.
പാർവ്വതി താഴ്‌വര ഇംഗ്ലീഷ് വിലാസം https://ml.wikipedia.org/wiki/Parvati_Valley പാർവതി താഴ്‌വരയിലെ നക്തൻ ഗ്രാമം രുദ്ര-നാഗ് വെള്ളച്ചാട്ടം - പവിത്രവും ആത്മീയവുമായ സ്ഥലം തുണ്ട ഭുജ് ഗ്രാമത്തിലെ (3285 മീറ്റർ) തുറസ്സായ സ്ഥലത്തെ മനോഹരമായ പുൽമേട്
ഉത്തരേന്ത്യൻ സംസ്ഥാനമായ ഹിമാചൽ പ്രദേശിലാണ് പാർവ്വതി താഴ്‌വര സ്ഥിതി ചെയ്യുന്നത്.
പാർവ്വതി നദി ബിയാസ് നദിയുമായി കൂടിച്ചേർന്ന്, പാർവ്വതി താഴ്‌വരയുടെ കിഴക്കോട്ട്, വടക്കേ ഇന്ത്യയിലെ ഹിമാചൽ പ്രദേശിലെ കുളു ജില്ലയിലെ ഭൂന്തർ പട്ടണത്തിൽ നിന്ന് കുത്തനെയുള്ള വശങ്ങളുള്ള താഴ്‌വരയിലൂടെ ഒഴുകുന്നു.
31°59′32″N 77°28′54″E ﻿ / ﻿ 31.992354°N 77.481766°E ﻿ / 31.992354; 77.481766 അവലോകനം
പ്രശസ്‌തമായ വിനോദസഞ്ചാരകേന്ദ്രമായ കസോളിനടുത്തുള്ള മലാന ഗ്രാമത്തിലേക്ക്‌ ഒരു വശത്തെ താഴ്‌വരയിലൂടെ കടന്നുപോകുന്നു.
ഇവിടെ നിന്ന്, റോഡ് സിഖ്, ഹിന്ദു തീർത്ഥാടന നഗരമായ മണികരനിലൂടെ കടന്നുപോകുകയും പുൾഗയിൽ അവസാനിക്കുകയും ചെയ്യുന്നു.
ഇവിടെ ഈ ഭൂപ്രദേശത്തിൽ ജലവൈദ്യുത അണക്കെട്ടായ പാർവതി ഹൈഡൽ പദ്ധതി സ്ഥിതിചെയ്യുന്നു.
പുൽഗയിൽ നിന്ന്, ഒരു നടപ്പാത ക്ഷേത്രത്തിലേക്കും രുദ്ര-നാഗ് വെള്ളച്ചാട്ടത്തിലെ ചെറിയ ധാബയിലേക്കും കയറുന്നു.
രുദ്ര-നാഗ് വെള്ളച്ചാട്ടത്തിനപ്പുറം, കട്ടിയുള്ള പൈൻ വനങ്ങളിലൂടെ നടപ്പാത 3000 വർഷമായി ശിവൻ ധ്യാനിച്ചതായി പറയപ്പെടുന്ന ഖീർഗംഗയുടെ ആത്മീയ സ്ഥലത്തേക്ക് എത്തുന്നു.
ഹിന്ദു, സിഖ് തീർത്ഥാടകർക്കും ജലത്തിന് പവിത്രമായ രോഗശാന്തി ഗുണങ്ങളുണ്ടെന്ന് വിശ്വസിക്കുന്ന മറ്റു പലർക്കും ഖീർഗംഗയിലെ ചൂടുനീരുറവകൾ വളരെ പ്രധാനമാണ്.
ഖീർഗംഗ മുതൽ തുണ്ടാ ഭുജ് ഗ്രാമത്തിന്റെ (3285 മീറ്റർ) പാർവതി താഴ്‌വരയുടെ മലനിരകളിലൂടെ കുത്തനെയുള്ള ഒരു തോട്ടം മുറിക്കുന്നു.
ഉയരം കൂടുന്നതിനനുസരിച്ച് കട്ടിയുള്ള കോണിഫറസ് വനവും ക്രമേണ പാറക്കെട്ടുകളാൽ ചിതറിക്കിടക്കുന്ന പുൽമേടുകളുടെ ഒരു പ്രദേശത്തിന് വഴിയൊരുക്കുന്നു.
നിരവധി ഉപനദികൾ പ്രധാന പാർവതി നദിയിൽ ചേരുന്നു.
കൂടാതെ നിരവധി വെള്ളച്ചാട്ടങ്ങൾ കുത്തനെയുള്ള താഴ്‌വരയുടെ വശങ്ങളിലേക്ക് ഒഴുകുന്നു.
തുണ്ടാ ഭുജിനുപുറത്ത്, ബസുകി നാൽ പോഷകനദി വരെ മാത്രമാണ് കോണിഫറുകൾ കാണപ്പെടുന്നത്.
എന്നാൽ സിൽവർ ബിർച്ചിന്റെ തോട്ടങ്ങൾ താഴ്‌വരയുടെ നിരയിൽ തുടരുന്നു.
ഉയരം കൂടുന്നതിനനുസരിച്ച് ഇത് വളരെ വിരളമായി കാണുന്നു.
താക്കൂർ കുവാൻ ഗ്രാമത്തിൽ (3560 മീറ്റർ), പാർവതി താഴ്വര, പാർവതി നദിയുടെ കൈവഴിയായ ദിബിബോക്രി നാൽ നദിയുടെ താഴ്വരയുമായി കൂടിച്ചേരുന്നു.
ഇത് വടക്കുകിഴക്ക് ദിബിബോക്രി ഹിമാനിയും ഡിബിബോക്രി പിരമിഡ് പർവതശിഖരവും (6400 മീറ്റർ) കയറുന്നു.
സമൃദ്ധമായ ആൽപൈൻ പൂക്കളും പാറക്കെട്ടുകളും മൈക്കയിൽ തിളങ്ങുന്നു.
താക്കൂർ കുവാൻ ഗ്രാമത്തിനപ്പുറം പാർവതി താഴ്‌വര ക്രമേണ പാണ്ഡുപുൾ ഗ്രാമത്തിലേക്ക് (പാണ്ഡു പുൾ) കയറുന്നു.
അവിടെ പ്രകൃതിദത്തമായ രണ്ട് പാറകൊണ്ടുള്ള പാലങ്ങൾ പാർവതി നദിയ്ക്കും ഒരു തെക്കൻ പോഷകനദിയ്ക്കും കുറുകെ കടക്കുന്നു.
ഐതിഹ്യം അനുസരിച്ച്, ഈ പാലങ്ങൾ സൃഷ്ടിച്ചത് പാണ്ഡവ സഹോദരന്മാരാണെന്ന് പറയപ്പെടുന്നു.
പാണ്ഡുപുളിൽ നിന്ന് മുകളിലെ പാർവതി താഴ്‌വരയുടെ വിശാലമായ താഴ്‌വര ഓഡി താച്ചിന്റെ വിശാലവും ഉയരത്തിലുള്ളതുമായ പുൽമേടുകളിലൂടെ പർവ്വതി നദിയുടെ ഉറവിടമായ മന്തലായ് തടാകത്തിന്റെ (4100 മീറ്റർ) പുണ്യ സ്ഥലത്തേക്ക് ക്രമേണ കയറുന്നു.
മന്തലൈ തടാകത്തിൽ നിന്ന് കിഴക്കോട്ട് പോയാൽ പിൻ പാർവതി ചുരം (5319 മീറ്റർ) കടന്ന് പിൻ വാലി ദേശീയ ഉദ്യാനത്തിലേക്കും ഹിമാചൽ പ്രദേശിലെ ലാഹുൽ, സ്പിതി ജില്ലയിലെ മുദ് ഗ്രാമത്തിലേക്കും പോകാൻ കഴിയുന്നു.
ട്രെക്കിംഗിനും വിനോദ സഞ്ചാരികൾക്കും പാർവതി വാലിയുടെ മനോഹരമായ ട്രെക്കിംഗ് റൂട്ടുകൾ ജനപ്രിയ സ്ഥലമാണ്.
ചിത്രശാല പാർവതി താഴ്‌വരയുടെ മുകൾഭാഗം പാർവതി താഴ്‌വരയുടെ മുകൾഭാഗം സമീപത്തുള്ള ഹിമാലയത്തിനൊപ്പം കസോൾ ടൗണിൽ നിന്നുള്ള പാർവതി നദിയുടെ കാഴ്ച പിൻ-പാർവതി ചുരത്തിന്റെ ബേസ് ക്യാമ്പിൽ നിന്നുള്ള തെക്കൻ പാർവതി കൊടുമുടി പിൻ-പാർവതി ചുരത്തിന്റെ ബേസ് ക്യാമ്പിൽ നിന്നുള്ള തെക്കൻ പാർവതി കൊടുമുടി കസോളിലെ പാർവതി താഴ്‌വര പാർവതി താഴ്‌വരയുടെ കാഴ്ച വേനൽക്കാലത്തിന്റെ തുടക്കത്തിൽ പോലും വെള്ളം മരവിക്കുന്നു, ചൂടുള്ള നീരുറവയ്ക്ക് സമീപം മാത്രമേ നാട്ടുകാർ കുളിക്കുകയുള്ളൂ.
പാർവതി താഴ്‌വരയുടെ കാഴ്ച ഖീർ ഗംഗയിലെ വനങ്ങൾ അവലംബം (second edition) പുറത്തേക്കുള്ള കണ്ണികൾ Parvati Valley എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പാർവ്വതി നായർ (നടി)
പാർവ്വതി നായർ (പാർവതി വേണുഗോപാൽ നായർ) ദക്ഷിണേന്ത്യൻ സിനിമാ രംഗത്ത് പ്രവർത്തിക്കുന്ന ഒരു ഇന്ത്യൻ മോഡലും നടിയുമാണ്.
അബുദാബിയിലെ ഒരു മലയാളി കുടുംബത്തിൽ ആണ്, പാർവതി ജനിച്ചത്.
സിനിമയിൽ ഒരു നടിയാകുന്നതിന് മുമ്പ്  മോഡലിങ്ങിൽ സജീവമായിരുന്നു പാർവതി.
മോഡലിംഗ് ജീവിതകാലത്ത് നിരവധി പരസ്യങ്ങളിൽ അഭിനയിച്ചു.
2010 ൽ 'മിസ്സ്. കർണ്ണാടക', 'മിസ്സ് നാവിക ക്വീൻ' എന്നീ ടൈറ്റിൽ സ്ഥാനങ്ങൾ കരസ്ഥമാക്കി .
മോഡലിങ്ങിനൊപ്പം, 2012 ൽ വി.കെ. പ്രകാശ് സംവിധാനം ചെയ്ത പുറത്തിറങ്ങിയ മലയാളചലച്ചിത്രമായ പോപ്പിൻസിൽ അരങ്ങേറ്റം കുറിച്ചു.
അതിനുശേഷം നാല് ദക്ഷിണേന്ത്യൻ സിനിമാ വ്യവസായങ്ങളിൽ നിരവധി ചലച്ചിത്രങ്ങൾ അഭിനയിച്ചു.
പാർവ്വതി നായർ യു.എ.ഇ.
യിലെ അബുദാബിയിൽ ഒരു മലയാളി കുടുംബത്തിൽ ജനിച്ചു.
പാർവ്വതിക്ക് ഒരു സഹോദരൻ ഉണ്ട്, ശങ്കർ.
അബുദാബിയിലുള്ള ഇംഗ്ലീഷ് ഹൈസ്കൂളിൽ പഠിച്ചു.
സ്കൂൾ വിദ്യാർത്ഥി ആയിരിക്കെ, ലോകത്തിലെ ഏറ്റവും നീണ്ട പെയിന്റിംഗ് നടത്തിയ ടീമിന്റെ ഭാഗമായി ഗിന്നസ് സർട്ടിഫിക്കറ്റ് ലഭിച്ചു.
കേരളത്തിലെ സെന്റ് തോമസ് സെൻട്രൽ വിദ്യാലയത്തിൽ ആയിരുന്നു സീനിയർ സെക്കൻഡറി വിദ്യാഭ്യാസം .
സോഫ്റ്റ്‌വേർ എഞ്ചിനീയർ ആയി ജോലി ചെയ്യാൻ പ്രതീക്ഷിച്ചുകൊണ്ട്, കർണാടകയിലെ മണിപ്പാലിലെ മണിപ്പാൽ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്ന് കമ്പ്യൂട്ടർ സയൻസ് ആന്റ് എൻജിനീയറിംഗിൽ ബിരുദം നേടി.
മോഡലിങ് രംഗം
മോഡലിങ്ങിൽ സജീവമായിരുന്നു പാർവതി.
മോഡലിംഗ് ജീവിതകാലത്ത് 2009 ൽ 'മിസ്സ്. കർണ്ണാടക' ടൈറ്റിൽ സ്ഥാനങ്ങൾ കരസ്ഥമാക്കി.
അങ്ങനെ മൈസൂർ സാൻഡൽ സോപ്പിന് വേണ്ടി ബ്രാംഡ് അംബാസഡറായി .
2010 ൽ 'മിസ്സ് നാവിക ക്വീൻ' എന്നീ ടൈറ്റിൽ സ്ഥാനം കരസ്ഥമാക്കി.
അതിനുശേഷം അനേകം ടെലിവിഷൻ പരസ്യങ്ങളിൽ സജീവമായി.
ആങ്കർ, ഏഷ്യൻ പെയിന്റ്സ്, മലബാർ ഗോൾഡ്, മസാ പ്രസ്റ്റീജ്, റിലയൻസ്, ടാറ്റ ഡയമണ്ട്സ് എന്നീ കമ്പനികളുടെ പരസ്യങ്ങളിൽ മോഡലായി.
ഒരു മോഡലായി ജോലി ചെയ്യുമ്പോൾ, പാർവ്വതി ഷോർട്ട് ഫിലിമുകൾ, സംഗീത വീഡിയോകൾ, ഡോക്യുമെന്ററികൾ തുടങ്ങി തുടങ്ങിയവയിൽ അഭിനയിച്ചിരുന്നു .
2011 ൽ സംവിധായകൻ വി കെ. പ്രകാശ്, പാർവ്വതിക്ക് ബ്യൂട്ടിഫുൾ എന്ന ചിത്രത്തിൽ ഒരു റോൾ വാഗ്ദാനം ചെയ്തു.
എന്നാൽ സിനിമകളിൽ അഭിനയിക്കണോ എന്ന കാര്യത്തിൽ   ഉറപ്പില്ലാത്തതിനാൽ പാർവ്വതി ആ റോൾ നിരസിച്ചു.
2012 ൽ വി.കെ. പ്രകാശ് സംവിധാനം ചെയ്ത മലയാളചലച്ചിത്രമായ പോപ്പിൻസിൽ നടിയായി അരങ്ങേറ്റം കുറിച്ചു.
അതിനുശേഷം പരമ്പരാഗത മണവാട്ടി ആയി യക്ഷി, ഫെയ്ത്ത്ഫുള്ളി യുവേഴ്‌സ് എന്ന ചിത്രത്തിൽ അഭിനയിച്ചു .
2013 ൽ പുറത്തിറങ്ങിയ സ്റ്റോറി കത്തെ എന്ന കന്നഡ ചിത്രത്തിലൂടെ പാർവ്വതി കന്നഡ ചിത്രങ്ങളിളും അഭിനയം കുറിച്ചു.
ഒരു വൈദ്യശാസ്ത്ര വിദ്യാർത്ഥിയുടെ പേറ്റന്റ് അവകാശങ്ങൾ നേടിയെടുക്കാൻ ശ്രമിക്കുന്ന, ടെലിവിഷൻ പത്രപ്രവർത്തകയുടെ റോളിൽ പാർവ്വതി തിളങ്ങി .
വിമർശക ശ്രദ്ധ പിടിച്ചു വാങ്ങിയ ഈ ചിത്രം ബോക്സ് ഓഫീസിൽ നല്ല വരുമാനം നേടി .
ഈ ചിത്രത്തിലൂടെ കന്നട ചിത്രങ്ങളിൽ ഏറ്റവും മികച്ച നവാഗത നടിക്കുള്ള  പുരസ്കാരത്തിന് അർഹയായി.
പാർവ്വതി നായർ ഇന്ത്യൻ അഫയേഴ്സ് "2017 ലെ മോസ്റ്റ് പ്രോമിസിംഗ് നായിക" അവാർഡ് സ്വീകരിക്കുന്നു
സിനിമകൾക്ക് പുറമേ, 2013 ൽ അമൃത ടെലിവിഷനിൽ നടന്ന ആദ്യ മോഡലിംഗ് അടിസ്ഥാനമാക്കിയുള്ള മലയാളം റിയാലിറ്റി ഷോ, സൂപ്പർ മോഡേഴ്സിൽ ജഡ്ജിയായി.
കൂടാതെ 2013 ൽ വിനീത് ശ്രീനിവാസന്റെ അറിയാതെ നിനയാതെ എന്ന സംഗീത ആൽബത്തിൽ അഭിനയിച്ചു .
2016 ൽ നടന്ന ചലച്ചിത്ര താരങ്ങളുടെ ക്രിക്കറ്റ് ലീഗ് സമയത്ത് കർണാടക ബുൾഡോസർ ടീമിന്റെ ബ്രാൻഡ് അംബാസിഡർ ആയിരുന്നു പാർവ്വതി.
ദക്ഷിണേന്ത്യയിൽ ഉടനീളമുള്ള സംഘത്തിന്റെ ക്രിക്കറ്റ് ലീഗിൽ പങ്കെടുത്തു.
ചിത്രങ്ങൾ ചലച്ചിത്രം വർഷം കഥാപാത്രം ഭാഷ Notes Ref. പോപ്പിൻസ് 2012 ജൂലി മലയാളം യക്ഷി, ഫെയ്ത്ത്ഫുള്ളി യുവേഴ്‌സ് 2012 മീനാക്ഷി മലയാളം നി കൊ ഞാ ചാ 2013 സാനിയ മലയാളം Story Kathe 2013 പല്ലവി കന്നഡ SIIMA Award for Best Female Debutant ഡി കമ്പനി 2013 ലോറ മലയാളം Segment: Gangs of Vadakumnathan യെന്നൈ അറിന്താൽ 2015 എലിസബത്ത് തമിഴ് ഉത്തമ വില്ലൻ 2015 ഇന്ദിര തമിഴ് വാസ്കൊടിഗാമ 2015 ശാന്തി കന്നഡ ജെയിംസ് ആലീസ് 2016 നന്ദിനി മലയാളം കൊടിത്ത ഇഡങ്ങലൈ നിരുപഗ 2017 മോഹിനി തമിഴ് എൻകിറ്റ മൊത്തത 2017 ജയന്തി തമിഴ് ഓവർടേക്ക് 2017 രാധിക മലയാളം നിമിർ 2018 സ്‌നേഹഭാഗ്യ  വൽലി തമിഴ് അവലംബം പുറം താളുകൾ Parvatii Nair എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official Website Archived 2017-05-11 at the Wayback Machine .
ഇന്റർനെറ്റ് മൂവി ഡാറ്റാബേസിൽ നിന്ന് പാർവ്വതി നായർ
പാർവ്വതി മേനോൻ ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
മലയാളത്തിലെ ചലച്ചിത്ര നടിയും ഡബ്ബിംഗ് കലാകാരിയും പിന്നണി ഗായികയുമാണ് പാർവ്വതി മേനോൻ .
റേഡിയോ പ്രോഗ്രാം നിർമ്മാതാവായാണ് ഔദ്യോഗിക ജീവിതം ആരംഭിക്കുന്നത്.
പിന്നീട് റേഡിയോയിൽ നിരവധി പേരുടെ അഭിമുഖങ്ങളൂം നടത്തിയിട്ടുണ്ട്.
സിനിമയിൽ ഡബിംഗ് കലാകാരിയായും പ്രവർത്തിക്കുന്നുണ്ട്.
സിനിമകൾ നടി Year Title Role Notes 2014 ഗാംഗ്‌സ്റ്റർ Debut 2014 ഏഞ്ചൽസ് പ്രിൻസസ് മാളവിക 2015 ലോഹം ഗായിക "മഞ്ചാടി മേഘമേ" 2015 ഡബിൾ ബാരൽ ലേഡി തർകോവ് 2015 പത്തേമാരി ഡബ്ബിംഗ് കലാകാരി Year Title 2014 സപ്ത‌മശ്രി തസ്കരക 2014 കൂതറ 2014 ഹൗ ഓൾഡ് ആർ യു അവലംബം
പാർവ്വതി ഓമനക്കുട്ടൻ ഇംഗ്ലീഷ് വിലാസം https://ml.wikipedia.org/wiki/Parvathy_Omanakuttan
2008-ലെ ലോകസുന്ദരി മത്സരത്തിലെ രണ്ടാം സ്ഥാനക്കാരിയാണ്‌ പാർവ്വതി ഓമനക്കുട്ടൻ (ജനനം: ( 1987-07-13 ) ജൂലൈ 13, 1987 ).
2008 ഡിസംബർ 13 -ന്‌ ദക്ഷിണാഫ്രിക്കയിലെ ജോഹന്നാസ്‌ബെർഗിൽ നടന്ന മിസ് വേൾഡ് ഗ്രാന്റ് ഫൈനലിലാണ് പാർവ്വതി കിരീടമണിഞ്ഞത്.
2008 ഡിസംബർ 3 -ന്‌ നടന്ന മിസ് വേൾഡ് ടോപ്പ് മോഡൽ മത്സരത്തിൽ പാർവ്വതി സെക്കന്റ് റണ്ണറപ്പായിരുന്നു.
1987 മാർച്ച് 13-ന്, കോട്ടയം ജില്ലയിൽ ഓമനക്കുട്ടൻ നായരുടെ ഒന്നാമത്തെ മകളായിട്ടാണ് പാർവ്വതിയുടെ ജനനം.
ചങ്ങനാശ്ശേരിയാണ് പാർവ്വതിയുടെ സ്വദേശമെങ്കിലും ഇപ്പോൾ മുംബൈയിലാണ് പാർവ്വതി താമസിക്കുന്നത്.
പാട്ടു കേൾക്കുന്നതും, നൃത്തം ചെയ്യുന്നതും, ഗ്ലാസ്സ് പെയിന്റിങ്ങ് ചെയ്യുന്നതും, വായനയും, ബാസ്കറ്റ് ബോൾ കളിക്കുന്നതും, ബാറ്റ്മിന്റൺ കളിക്കുന്നതുമൊക്കെയാണ് പാർവ്വതിയുടെ ഇഷ്ടവിനോദങ്ങൾ.
സൗന്ദര്യമത്സര ചരിത്രം മിസ് വേൾഡ് 2008 പാർവ്വതി ഓമനക്കുട്ടൻ2008-ൽ
ദക്ഷിണാഫ്രിക്കയിലെ ജൊഹാനസ്ബർഗിൽ സാന്റൺ കണ്‌വെൻഷൻ സെന്ററിൽ വച്ച് നടന്ന 58-ആം മിസ് വേൾഡ് മത്സരത്തിൽ ഇന്ത്യയുടെ പ്രതിനിധിയായിട്ടാണ് പാർവ്വതി മത്സരിച്ചത്.
ഈ മത്സരത്തിൽ രണ്ടാം സ്ഥാനം പാർവ്വതിക്ക് ലഭിച്ചു.
റഷ്യയുടെ സേനിയ സുഖിനോവിയ ആണ് മിസ് വേൾഡ് കിരീടം നേടിയത്.
പാർവ്വതിക്കായിരുന്നു ഒന്നാം സമ്മാനം കിട്ടേണ്ടിയിരുന്നത് എന്ന പല വിവാദങ്ങളും ഇതിനെ സംബന്ധിച്ച് ഉണ്ടാകുകയുണ്ടായി.
ദക്ഷിണാ‍ഫ്രിക്കയെക്കുറിച്ച് എന്ത് തോന്നുന്നു എന്നായിരുന്നു പാർവ്വതിയോട് ചോദിച്ച ചോദ്യം.
ദക്ഷിണാഫ്രിക്ക തനിക്ക് സ്വന്തം നാട് പോലെയാണ് എന്നായിരുന്നു പാർവ്വതി അതിനു നൽകിയ മറുപടി.
ദക്ഷിണാഫ്രിക്കയിലെ ജനങ്ങൾ ഇന്ത്യൻ ജനതയെപ്പോലെ തന്നെ ആതിഥ്യമര്യാദയുള്ളവരാണെന്നും ഇരു രാജ്യങ്ങൾക്കും മഹാത്മാ ഗാന്ധി, നെത്സൺ മണ്ടേല എന്നീ മഹദ് നേതാക്കളും ഉണ്ടായിരുന്നെന്നും പാർവ്വതി കൂട്ടിച്ചേർത്തു.
ഇരുരാജ്യങ്ങൾക്കും വൈവിധ്യമാർന്ന മനോഹര സംസ്കാരമുള്ളതുകൊണ്ടുതന്നെ സമാനമാണെന്നും പാർവ്വതി തന്റെ ചോദ്യത്തിനു മറുപടിയായി പറയുകയുണ്ടായി.
മിസ് വേൾഡ് മത്സരത്തിൽ പങ്കെടുക്കുന്നതുമുൻപായി 2008 ഡിസംബർ 3-ന് നടന്ന മിസ് വേൾഡ് ടോപ്പ് മോഡൽ മത്സരത്തിൽ പാർവ്വതി മൂന്നാം സ്ഥാനം കരസ്ഥമാക്കിയിരുന്നു.
മിസ് വേൾഡ് 2008 ബീച്ച് ബ്യൂട്ടി മത്സരത്തിലെ അവസാന പത്ത് മത്സരാർത്ഥികളിലും പാർവ്വതി ഭാഗമായിരുന്നു.
ഈ മത്സരത്തിൽ മിസ് മെക്സിക്കോ ഒന്നാം സ്ഥാനവും, മിസ് ദക്ഷിണാഫ്രിക്ക രണ്ടാം സ്ഥാനവും, മിസ് റഷ്യ മൂന്നാം സ്ഥാനവും നേടി വിജയികളായി.
മിസ് ഇന്ത്യ 2008 ഫെമിന മിസ് ഇന്ത്യ 2008
ഫെമിന മിസ് ഇന്ത്യ 2008-ൽ മിസ് ഇന്ത്യ വേൾഡ് വിജയി ആയതോടെയാണ് പാർവ്വതിക്ക് മിസ് വേൾഡ് മത്സരത്തിൽ പങ്കെടുക്കാൻ അവസരം ലഭിച്ചത്.
ഈ മത്സരത്തിൽ പാർവ്വതിക്ക് മിസ്സ് ഫോട്ടോജെനിക്, മിസ് പേർസണാലിറ്റി, മിസ് ബ്യൂട്ടിഫുൾ ഹെയർ എന്നീ പുരസ്കാരങ്ങളും ലഭിച്ചിരുന്നു.
ഇന്ത്യയിൽ വിവാഹമോചനങ്ങൾ കൂടുന്നതിന്റെ കാരണം പാശ്ചാത്യസംസ്കാരത്തിന്റെ സ്വാധീനമാണോ അതോ മറ്റെന്തെങ്കിലും ആണോ എന്നതായിരുന്നു ഈ മത്സരത്തിൽ പാർവ്വതിയോട് ചോദിച്ച ചോദ്യം.
അതിനു പാർവ്വതി നൽകിയ മറുപടി ഇപ്രകാരമായിരുന്നു.